Qedani Mahlangu uit ANC se provinsiale komitee geskopQedani Mahlangu. Foto: ANA Die ANC se nasionale werkskomitee het die omstrede Gautengse LUR vir gesondheid, Qedani Mahlangu, en voormalige provinsiale ANC-hoofsweep Brian Hlongwa, aangesê om met onmiddellike effek te bedank uit die ANC se provinsiale uitvoerende komitee. Mahlangu se afdanking uit die komitee kom ná ANC-adjunk-sekretaris-generaal Jessie Duarte verlede maand Jacob Khawe, provinsiale sekretaris, skriftelik in kennis gestel het dat die party ingestem het dat Mahlangu en Hlonga uit die provinsiale partyleierskap moet bedank. Mahlangu word beskuldig van die 144 sterftes van Life Esidimeni-pasiënte terwyl sy die Gautengse LUR van gesondheid was. Die persone is dood toe hulle van Life Esidimeni na onbekwame en ongelisensieerde fasiliteite oorgeplaas is. Hlongwa is gewikkel in bewerings van korrupsie wat spruit uit sy tyd as LUR van gesondheid.